open-index/open-wikipedia-markdown huggingface dataset:
চাঁদমামা

**চাঁদমামা** একটি সর্বভারতীয় মাসিক শিশু পত্রিকা।

## ইতিহাস
১৯৪৭ সালের জুলাই মাসে তামিল ও তেলুগু ভাষাতে প্রথম প্রকাশ করা হয়েছিল চাঁদমামা পত্রিকা। চাঁদমামার প্রতিষ্ঠাতা বি. নাগী রেড্ডি ও চক্রপাণি। পরবর্তী সময়ে আরও ১৩টি ভাষায় প্রকাশ করা হয় এই জনপ্রিয় পত্রিকাটি। ১৯৭২ সালের জুলাই মাস হতে এটির বাংলা সংস্করণ প্রকাশ হতে থাকে। পুরাণ, রামায়ণ, মহাভারতের কাহিনী, পঞ্চতন্ত্র, লোককথা, রূপকথা, বেতাল-পঞ্চবিংশতি ইত্যাদির কাহিনী নিয়মিত প্রকাশ হত চাঁদমামায়, চিত্রাঙ্কন করতেন এমটিভি আচার্য, টি ভীরা রাঘবণ। ২০০৭ সাল নাগাদ চাঁদমামার আর্থিক অবস্থা খারাপ দিকে যাওয়ায় ৯৪ শতাংশ অংশীদারত্ব কিনে নেয় জিওডেসিক কোম্পানী দশ কোটি টাকায়। কিন্তু পরবর্তীতে জালিয়াতি ও অর্থ তছরূপের অভিযোগে জিওডেসিক সংস্থার কর্তা ব্যক্তিদের গ্রেফতার করা হয় ও বোম্বে উচ্চ আদালতের রায়ে কোম্পানী বিক্রি হয়ে যায়। ফলশ্রুতিতে জনপ্রিয় বহুল প্রচলিত শিশু পত্রিকা চাঁদমামা বন্ধ হয়ে যায়।

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:ছোটদের পত্রিকা
বিষয়শ্রেণী:ভারতের বিলুপ্ত পত্রিকা
বিষয়শ্রেণী:২০১৩-এ ভারতে বিলুপ্ত
বিষয়শ্রেণী:১৯৪৭-এ ভারতে প্রতিষ্ঠিত
বিষয়শ্রেণী:ভারতীয় কমিক শিরোনাম
বিষয়শ্রেণী:ভারতের মাসিক ম্যাগাজিন
বিষয়শ্রেণী:বহুভাষিক ম্যাগাজিন
এল সালভাদোরের ইতিহাস

এল সালভাদোরের ইতিহাসের সূচনা হয় বেশ কয়েকটি মধ্য-আমেরিকান দেশের প্রাচীন সভ্যতা, বিশেষত কুজকাট্লেকস, লেনকা এবং মায়া সভ্যতার ইতিহাসের প্রারম্ভে । ষোড়শ শতাব্দীর প্রারম্ভে, স্পেনীয় সাম্রাজ্য অঞ্চলটি দখল করে নব্য-স্পেন রাজপ্রতিনিধিত্বের অন্তর্ভুক্ত করে, যা কিনা মেক্সিকো সিটি থেকে শাসিত হতো। ১৮২১ সালে, দেশটি প্রথম মেক্সিকান সাম্রাজ্যের অংশ হিসাবে স্পেনের কাছ থেকে স্বাধীনতা অর্জন করেছিল, যার দুই বছর পরেই দেশটি সংযুক্ত মধ্য-আমেরিকান প্রজাতন্ত্রের অংশ হিসাবে আলাদা হয়ে গিয়েছিলো। ১৮৪১ সালে উক্ত প্রজাতন্ত্রের বিলুপ্তির পরে, দেশটি একটি সার্বভৌম রাষ্ট্র হিসেবে আত্মপ্রকাশ করে। হন্ডুরাস এবং নিকারাগুয়ার সাথে একত্রিত হয়ে ১৮৯৫ থেকে ১৯৯৮ সাল অবধি স্থায়ী বৃহত্তর মধ্য-আমেরিকান প্রজাতন্ত্র নামে অভিহিত একটি স্বল্পকালীন যুক্তরাষ্ট্র গঠনের পূর্ব পর্যন্ত দেশটির এই সার্বভৌমত্ব বজায় ছিল।

বিংশ শতাব্দী জুড়ে এল সালভাদোরে দীর্ঘকালীন রাজনৈতিক ও অর্থনৈতিক অস্থিতিশীলতা বজায় ছিল, যার অন্তর্ভুক্ত ছিল সামরিক অভ্যুত্থান, বিদ্রোহ এবং একনায়কতান্ত্রিক শাসকদের উত্তরণ, যা ছিল দেশটির অভ্যন্তরীণ বিষয়ে মার্কিন-যুক্তরাষ্ট্রের হস্তক্ষেপের ফল। অবিরাম অর্থ-সামাজিক বৈষম্য ও সামাজিক অস্থিরতা ১৯৮০-এর দশকে ধ্বংসাত্মক সালভাদোরান গৃহযুদ্ধে চূড়ান্ত রূপ লাভ করে, যা কিনা সামরিক নেতৃত্বাধীন সরকার এবং বামপন্থী গেরিলা দলগগুলির সমন্বয়ে গঠিত একটি জোটের মধ্যে সংগঠিত হয়েছিল। ১৯৯২ সালে একটি পারস্পরিক সমঝোতার মাধ্যমে এই বিরোধটির নিস্পত্তি হয়েছিল, যার ফলস্বরূপ দেশটিতে বহুদলীয় সাংবিধানিক প্রজাতন্ত্র প্রতিষ্ঠা লাভ করে এবং এই ব্যবস্থা আজও দেশটিতে বিদ্যমান রয়েছে।

এল সালভাদোরের অর্থনীতি ঐতিহাসিকভাবে কৃষি প্রধান ছিল, যার সূচনা হয় উপনিবেশিক আমলের সবচেয়ে গুরুত্বপূর্ণ ফসল নীল চাষের মাধ্যমে, এবং এরপরে কফি চাষ আধিপত্য বিস্তার লাভ করে, ২০শ শতাব্দীর প্রারম্ভে যা কিনা রফতানি আয়ের ৯০ শতাংশের যোগান দিতো।

## স্পেনীয় দখলদারিত্বের পূর্বে

স্পেনীয় দখলদারিত্বের পূর্বে এল সালভাদোর নামে পরিচিত ভূখণ্ডটি তিনটি আদিবাসী উপজাতিক রাষ্ট্র ও বেশ কয়েকটি ক্ষুদ্র নৃপতি কর্তৃক শাসিত রাজ্য দ্বারা গঠিত ছিল। এল সালভাদোরের কেন্দ্রে যাযাবর ধারার নাউয়া জনগোষ্ঠীর পিপিল নামক একটি গোত্র বসবাস করত, যারা কিনা ওই অঞ্চলে বহুকাল পূর্বে এসে বসতি স্থাপন করেছিল। দেশটির দক্ষিণ দিকে স্প্যানিশদের কর্তৃত্ব বিস্তার রোধে পিপিলরা দৃঢ় প্রতিজ্ঞ ছিল।

দেশটির পূর্ব দিকের অঞ্চলটি জনবহুল ছিল এবং তা লেন্কাদের দ্বারা শাসিত হতো। লেম্পা নদীর উত্তরের এলাকাটি চোরতি নামক মায়া জাতিগোষ্ঠীর একটি অংশ কর্তৃক জনবহুল ছিল এবং তাদের দ্বারাই শাসিত হতো। তৎকালীন সময়ে অঞ্চলটির মানুষদের সংস্কৃতি তাদের প্রতিবেশী অ্যাজটেক ও মায়া জনগোষ্ঠীর মানুষদের সংস্কৃতির সদৃশ ছিল।

বেশ কয়েকটি উল্লেখযোগ্য প্রত্নতাত্ত্বিক এলাকা জুড়ে ১৪০০ বছর পূর্বেকার প্রাত্যহিক জীবন ধারার প্রমাণ স্বরূপ ঐতিহাসিক ভাবে গুরুত্বপূর্ণ বিভিন্ন বস্তু ও নিদর্শন ছড়িয়ে ছিটিয়ে রয়েছে, যা কিনা আগ্নেয়ভস্মের ৬ মিটার গভীরে সংরক্ষিত অবস্থায় আবিষ্কৃত হয়েছে।

## তথ্যসূত্র
১১নং ওয়ার্ড, সিলেট সিটি কর্পোরেশন

**১১নং ওয়ার্ড** বাংলাদেশের সিলেট সিটি কর্পোরেশনের আওতাধীন একটি ওয়ার্ড।ভৌগোলিক ও অর্থনৈতিকভাবে অত্যন্ত গুরুুুত্বপূর্ণ একটি ওয়ার্ড।

## আয়তন
সিলেট সিটি কর্পোরেশনের ১১নং ওয়ার্ডের আয়তন ০.৮৮ বর্গ কিলোমিটার।

## জনসংখ্যা
২০১১ সালের আদমশুমারি অনুযায়ী ১১নং ওয়ার্ডের জনসংখ্যা ১৮,৬৬৮ জন। এর মধ্যে পুরুষ ৯,৬২৮ জন এবং মহিলা ৯,০৪০ জন। মোট পরিবার ৩,৭৫২টি।

## অবস্থান ও সীমানা

## প্রশাসনিক কাঠামো
সিলেট সিটি কর্পোরেশনের আওতাধীন ১১নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।

## শিক্ষা
২০১১ সালের আদমশুমারি অনুযায়ী ১১নং ওয়ার্ডের উপজেলার সাক্ষরতার হার ৭৫%।

## আরও দেখুন
* কোতোয়ালী থানা, সিলেট
* সিলেট সিটি কর্পোরেশন
* সিলেট জেলা

## তথ্যসূত্র

## বহিঃসংযোগ

বিষয়শ্রেণী:সিলেট সিটি কর্পোরেশনের ওয়ার্ড
মুসলিম নারী পণ্ডিতদের তালিকা

এই প্রবন্ধের মহিলা পণ্ডিতদের একটি তালিকা রয়েছে ইসলামের নেতৃস্থানীয় কর্তৃপক্ষ্র নির্ভরযোগ্য সূত্র দ্বারা বিবেচিত। উলেমা  এর স্ত্রীবাচক *<nowiki/>'আলিমা*  বা *[[শেখ|শাইখা]]*  হিসেবে উল্লেখ করা হয়।

## সপ্তম শতাব্দী

* ফাতিমাহ (ফাতেমা বিনতে মুহাম্মদ) 
* যয়নব বিনতে আলী 
* আয়েশা বিনতে আবু বকর রা 
* হাফসা বিনতে উমর রা 
*  উম্মে দারদা আস-সুগ্রা  
* আল-শিফা 'বিনতে আবদুল্লাহ 
* হাফসা বিনতে শিরিন  
* উম্মে সালামাহ  
* আইশা বিনতে তালহাহ 
* হাবিবা হুসেন

## অষ্টম শতাব্দী

* ফাতিমাহ বিনতে মুসা 
* সাইয়িদা নাফিসা 
* রাবিয়া বসরী 
* ফাতেমা আল-বাতাহিয়্যাহ  
* সুমাইয়া বিনতে খাইয়াত 
* আমরাহ বিনতে আবদুর রহমান 
* ফাতেমা বিনতে মুন্দির

## নবম শতাব্দী

* ফাতেমা আল-ফিহরি

## দশম শতাব্দী

* আমাত আল-ওয়াহিদ  
* কর্ডোবার লুবনা 
* ফখর-উন-নিসা যিনি শায়খাহ শুহদাহ নামেও পরিচিত  বা শুহদা আল-বাগদাদিয়াহ

## দ্বাদশ শতাব্দী

* ফাতেমা আল সামারাকান্দি 

## ত্রয়োদশ শতক

* যয়নব বিনতে উমর আল-কিন্দি 
* যয়নব বিনতে আল-কামাল 

## চতুর্দশ শতক

* সিত আল-ওযারা 'আল-তনুখিয়া 
* সিত আল-কুদাত 
* সিত আল-আরব 
* সিত আল-আজম

## সপ্তাদশ শতক

* জেব-উন-নিসা, মোগল রাজকন্যা 
* জিনাত-উন-নিসা, মুঘল রাজকন্যা, হানাফী অভিধান ফাতাওয়া-ই-আলমগিরি নিয়ে কাজ করেন।

## অষ্টাদশ শতাব্দী

* ফাতেমা আল-ফুদায়ালিয়া, যিনি আল-শায়খা আল-ফুদায়ালিয়া নামেও পরিচিত। 

## উনবিংশ শতাব্দী

* নান আসমা'উ বিনতে শেহু উসমান বিন ফোদিয়ো 
* সুলতান শাহ জাহান, ভোপালের বেগম

## বিংশ শতাব্দী

* আয়েশা আবদুর রহমান 
* জয়নব আল গাজালী 
* মুনিরা আল-কুবায়েসি 
* মরিয়ম জামিলাহ

## একবিংশ শতাব্দী

* আসিফা কুরাইশি 
* আসমা আফসারউদ্দিন 
* আজিজাহ আল-হিব্রি 
* ফরহাত হাশমি 
* ইনগ্রিড ম্যাটসন 
* লালেহ বখতিয়ার 
* মারিয়া উলফাহ 
* মেরিল উইন ডেভিস 
* রিফাত হাসান 
* সিতি চমমঃ সোরেত্নো 
* সিটি নূরজান্নাহ জোজহিনী 
* ইয়াসমিন মোগাহেদ

## তথ্যসূত্র

বিষয়শ্রেণী:ইসলাম ও নারী
বিষয়শ্রেণী:ইসলামের মুসলিম পণ্ডিত
বিষয়শ্রেণী:ইসলামি চিন্তাবিদ
বিষয়শ্রেণী:নারীদের তালিকা
বিষয়শ্রেণী:ইসলাম সম্পর্কিত তালিকা
গ্রিন ইজ দ্য কালার

"**গ্রিন ইজ দ্য কালার**" ব্রিটিশ রক ব্যান্ড পিংক ফ্লয়েডের ১৯৬৯ সালের *[[More (soundtrack)|মোর]]* স্টুডিও অ্যালবামের ৫ম গান। রজার ওয়াটার্স রচিত ও সুরারোপিত গানটিতে কণ্ঠ দিয়েছেন ডেভিড গিলমোর। গানটিতে একটি টিনের হুইসেল শোনা যায়, যেটি পরিবেশন করেছিলেন লিন্ডি, যিনি পরবর্তীতে ড্রামবাদক নিক মেইসনের স্ত্রী হন। ২০১৬ সালের অক্টোবরে, *[[দি আর্লি ইয়ার্স ১৯৬৫–১৯৭২]]* বক্স সেটের প্রচারণার উদ্দেশ্যে গানটির একটি সরাসরি সংস্করণ তৃতীয় একক হিসেবে প্রকাশিত হয়েছিল।

## সরাসরি
গানটির সরাসরি আয়োজনগুলি সম্পূর্ণ ইলেকট্রিক ব্যান্ড পিস হিসেবে এবং একটি ধীর তালে পরিবেশিত হয়েছিল। রিচার্ড রাইট পুরো বিশ্বে ওয়ার্কলিং অর্গান সাউন্ডের একটি শান্ত ঝলক সৃষ্টি তৈরি করেছিলেন, যা পরবর্তীতে "কেয়ারফুল উইথ দ্যাট এক্স, ইউজিন" অংশে আরও প্রাকৃতিক সিগ তৈরি করেছিল। আউট্রো চলাকালীন ডেভিড গিলমোর তার গিটার এককের সাথে গেয়েছিলেন। ১৯৭০ সালের গানটির একটি সরাসরি ভূমিকায়, রজার ওয়াটার্স জানিয়েছে যে গানটি ইবিজার পটভূমিতে নির্মিত *[[মোর (১৯৬৯-এর চলচ্চিত্র)|মোর]]* চলচ্চিত্রে রয়েছে।

*[[দ্য ম্যান অ্যান্ড দ্য জার্নি]]* স্যুটে, "দ্য জার্নি" শোয়ের অর্ধেকে "দ্য বিগিনিং" গানটির পুনরুদ্ধার করা হয়েছিল। এটি "বেসেট বাই বাই ক্রিয়েচার্স অব দি ডিপ"-এর সাথে একটি ম্যাডলি হিসেবে পরিবেশন করা হয়েছিল, যা "কেয়ারফুল উইথ দ্যাট এক্স, ইউজিন"-এর প্রত্যাবর্তন ছিল।

গানটি ১৯৬৯ সালের প্রথম থেকে ১৯৭০ সাল পর্যন্ত ব্যান্ডের শোগুলির নিয়মিত অংশ ছিল, তবে ১৯৭১ সালের দিকে এর পরিবেশনা কমতে থাকে। সফরের এটি ১৯৭১ সালের আগস্টে, জাপান এবং অস্ট্রেলিয়া সংক্ষিপ্ত সফরের সময় শেষবারের মতো পরিবেশন করা হয়েছিল। গানটি পরে নিক মেইসন'স সোসারফুল অব সিক্রেট্‌স সফরে পরিবেশিত হয়।

## কর্মিবৃন্দ
*ডেভিড গিলমোর – মূল কণ্ঠ, অ্যাকোস্টিক গিটার
*রিচার্ড রাইট – পিয়ানো, ফারফিসা অর্গান
*রজার ওয়াটার্স – বেস গিটার

;সাথে:
*লিন্ডি মেইসন – টিন হুইসেল

## তথ্যসূত্র

### উৎস
:
:

## বহিঃসংযোগ
*
*
*
*

বিষয়শ্রেণী:১৯৬৯-এর গান
বিষয়শ্রেণী:পিংক ফ্লয়েডের গান
বিষয়শ্রেণী:লোক গীতিকাব্য
বিষয়শ্রেণী:সাইকেডেলিক গান
বিষয়শ্রেণী:রজার ওয়াটার্স রচিত গান
বিষয়শ্রেণী:রজার ওয়াটার্স প্রযোজিত গানের রেকর্ডিং
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:রিচার্ড রাইট (সঙ্গীতজ্ঞ) প্রযোজিত গানের রেকর্ডিং
বিষয়শ্রেণী:নিক মেইসন প্রযোজিত গানের রেকর্ডিং
মোস্তফা আলী

**মোস্তফা আলী** (১৯২১–২৬ জুলাই ১৯৭৫) বাংলাদেশের হবিগঞ্জ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন সিলেট-১৯ আসনের সংসদ সদস্য ছিলেন।

## প্রাথমিক জীবন
মোস্তফা আলী ১৯২১ তৎকালীন ব্রিটিশ ভারতের আসামের সিলেটের হবিগঞ্জ মহকুমার লাখাইয়ের মুড়িয়াউকে জন্মগ্রহণ করেন। তিনি হবিগঞ্জ সরকারী উচ্চ বিদ্যালয় থেকে ১৯৩৭ সালে ম্যাট্রিক, কলকাতা সেন্ট জেভিয়ার্স কলেজ থেকে ১৯৪২ সালে বিএ এবং কলকাতা বিশ্ববিদ্যালয় থেকে ১৯৪১ সালে আইন ডিগ্রী লাভ করেন।

## রাজনৈতিক জীবন
মোস্তফা আলী আইনজীবী ছিলেন। তিনি হবিগঞ্জ বার এসোসিয়েশনের প্রেসিডেন্ট ছিলেন। আওয়ামী লীগে যোগদান করে ১৯৫২ সালে বাংলা ভাষা আন্দোলনে অংশগ্রহণ করেন। তিনি ১৯৫৪ সালে তৎকালীন হবিগঞ্জ মহকুমা আওয়ামী লীগের সেক্রেটারি ও ১৯৫৮ সালে সভাপতি নির্বাচিত হন। ১৯৭০ সালে তিনি তৎকালীন পাকিস্তান জাতীয় পরিষদের সদস্য নির্বাচিত হন। পরে গণপরিষদের সদস্য ছিলেন। ১৯৭১ সালে মুক্তিযুদ্ধের সংগঠক হিসেবে স্বাধীনতা সংগ্রামে অংশ গ্রহণ করেন। তিনি হবিগঞ্জ মহকুমা সংগ্রাম পরিষদের আহবায়ক ও মুজিব নগরে বাংলাদেশ সরকারের উপআঞ্চলিক প্রশাসক হিসেবে দায়িত্ব পালন করেন।

১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৯ আসন থেকে সংসদ সদস্য নির্বাচিত হন। ১৭ জুলাই ১৯৭৫ সালে তিনি বাকশাল সরকারের হবিগঞ্জ মহকুমার গভর্নর নিযুক্ত হন।

এছাড়াও তিনি হবিগঞ্জ শাখা রেডক্রসের চেয়ারম্যান এবং ১৯৭০ থেকে ১৯৭২ মেয়াদে হবিগঞ্জ সেন্ট্রাল কোঅপারেটিভ ব্যাংকের চেয়ারম্যান হিসেবে দায়িত্ব পালন করেন।

## মৃত্যু
মোস্তফা আলী ২৬ জুলাই ১৯৭৫ সালে মৃত্যুবরণ করেন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:হবিগঞ্জ জেলার রাজনীতিবিদ
বিষয়শ্রেণী:হবিগঞ্জ সরকারি উচ্চ বিদ্যালয়ের প্রাক্তন শিক্ষার্থী
বিষয়শ্রেণী:সেন্ট জেভিয়ার'স কলেজ, কলকাতার প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:হবিগঞ্জ জেলার আইনজীবী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
ফণী মজুমদার

**ফণী মজুমদার** (২৮ ডিসেম্বর ১৯১১-১৬ মে ১৯৯৪) ভারতের হিন্দি চলচ্চিত্র জগতের কিংবদন্তি চিত্রপরিচালক, চিত্রনাট্যকার ও প্রযোজক।, ১৯৩৮ খ্রিস্টাব্দে তার পরিচালিত প্রথম ছবি*স্ট্রিট সিঙ্গার*-এ ( কে এল সাইগলের গাওয়া *বাবুল মোরা নাইহার টুটহি যায়* বিশেষ জনপ্রিয় হয়। তিনি সিঙ্গাপুরেও কাজ করেছিলেন। সেখানে তিনি ১৯৫৫ খ্রিস্টাব্দে *হ্যাং টুয়া* মালয় ভাষায় তৈরি করেছিলেন, যা সপ্তম বার্লিন আন্তর্জাতিক চলচ্চিত্র উৎসবে গোল্ডেন বিয়ারের জন্য মনোনীত হয়েছিল। 

## জন্ম ও প্রারম্ভিক জীবন

ফণী মজুমদারের জন্ম ব্রিটিশ ভারতের অধুনা বাংলাদেশের রংপুরে। তাঁদের বাড়ি ছিল ফরিদপুরে। পিতা শীতলচন্দ্র মজুমদার রংপুরের গোবিন্দগঞ্জ হাইস্কুলের প্রধানশিক্ষক ছিলেন। তিনি রংপুরের কারমাইকেল কলেজ থেকে আই.এ পাশ করেন। এরপর টাইপরাইটিং ও শর্টহ্যান্ড শিক্ষা করেন।

## কর্মজীবন

১৯৩০ খ্রিস্টাব্দে তিনি কলকাতায় বীরেন্দ্রনাথ সরকার প্রতিষ্ঠিত নিউ থিয়েটার্সে প্রমথেশ বড়ুয়ার সহকারী হিসাবে 'দেবদাস', 'গৃহদাহ', 'মায়া', 'মুক্তি' প্রভৃতি হিন্দি ও বাংলা সংস্করণে কাজ করেন। ১৯৩৮ খ্রিস্টাব্দে *স্ট্রিট সিঙ্গার*-এর জনপ্রিয়তার পর এরই বাংলা সংস্করণে *সাথী*র নায়ক ও নায়িকা ছিলেন যথাক্রমে সায়গল ও কাননবালা। এরপর একে একে মুক্তি পায় তার পরিচালিত 'কপালকুণ্ডলা' (হিন্দি ১৯৩৯), 'ডাক্তার'(বাংলা ও হিন্দিতে ১৯৪০), 'আরতি' প্রভৃতি ছবি। কলকাতায় তার শেষ বাংলা ছবি 'অপরাধ' মুক্তি পায় ১৯৪২ খ্রিস্টাব্দে। ১৯৪১ খ্রিস্টাব্দে তিনি বোম্বাই বর্তমানে মুম্বই চলে যান এবং সেখানে 'বোম্বাই টকীজে' কাজ করতে থাকেন। সেখানে তার পরিচালিত হিন্দি ছবি 'তমন্না', 'মোহাব্বত', 'মীনা', 'দেবদাসী', 'দূর চলে', 'ইনসাফ', 'হাম ভি ইনসান হ্যায়', 'আন্দোলন', 'গুঞ্জ', 'তামাসা', 'বাদবান', 'ধোবী ডক্টর', 'আকাশদীপ', 'উঁচে লোগ' প্রভৃতি।

কর্মজীবনে মধ্যপর্বে বিদেশি সংস্থায় কাজ নিয়ে দীর্ঘদিন ইন্দোনেশিয়া, সুমাত্রা, জাভায় কাটিয়েছেন। বিভিন্ন ভাষায় ছবি তৈরিতে তার দক্ষতা ছিল। পাঞ্জাবি, ইংরেজি, মারঠি, মালয়, চীনা, মাগধি, মৈথিলি প্রভৃতি ভাষায় তিনি ছবি করেছেন।

দূরদর্শনে রামানন্দ সাগর পরিচালিত মেগাধারাবাহিক **রামায়ণ**-এর চিত্রনাট্য তৈরির পর্বে গবেষণার পুরো কাজটা তিনিই করেন। একাধিক দূরদর্শন ধারাবাহিকের চিত্রনাট্যও তিনি রচনা করেছেন। তার পরিচালিত একাধিক ছবি একাধিক রাষ্ট্রীয় পুরস্কার লাভ করেছিল।

খ্যাতনামা অভিনেত্রী মণিকা দেসাই তার স্ত্রী।

## চলচ্চিত্রতালিকা

## পুরস্কার

* জাতীয় চলচ্চিত্র পুরস্কার

## তথ্যসূত্র


বিষয়শ্রেণী:১৯১১-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:বাঙালি হিন্দু
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:ফরিদপুর জেলার ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:হিন্দি চিত্রনাট্যকার
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:শ্রেষ্ঠ শিশুতোষ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী পরিচালক
জিয়াউর রহমান ওয়ে

**জিয়াউর রহমান ওয়ে** শিকাগো শহরের *রজার্স পার্ক* এলাকার ৬৮০০ নর্থ ক্লার্কের ওয়েস্ট প্রাট ব্লুভারের দক্ষিণ-পশ্চিম প্রান্ত থেকে ৬৭৫০ নর্থ ক্লার্কের পশ্চিম কলম্বিয়ার উত্তর-পশ্চিম প্রান্ত নিয়ে বিস্তৃত।

শিকাগো সিটি কাউন্সিল ২০১৪ সালে *রজার্স পার্ক* এলাকার, নর্থ ক্লার্ক স্ট্রিট-এর একাংশকে বাংলাদেশের প্রয়াত রাষ্ট্রপতি জিয়াউর রহমান এর নাম অনুসারে সম্মানসূচক *জিয়াউর রহমান ওয়ে* নামকরণ করে। শহরের ব্যবসা প্রতিষ্ঠান সহ অন্যান্য অফিস কার্যালয় এখানে অবস্থিত। 
## সীমারেখা
*জিয়াউর রহমান ওয়ে*, শিকাগো শহরের নর্থ ক্লার্ক এভিনিউ এর ওয়েস্ট প্র্যাট বুলেভার্ড এর ৬৮০০ এন ক্লার্ক থেকে ওয়েস্ট আলবিয়নের ৬৬০০ এন ক্লার্ক পর্যন্ত বিস্তৃত।

## ভগ্নী সড়ক
* গ্রিন বে রোড

## নামকরণ বিতর্ক
বাংলাদেশের রাষ্ট্রদূত সহ যুক্তরাষ্ট্র আওয়ামী লীগের *জিয়াউর রহমান ওয়ে* নামকরণের দাপ্তরিকভাবে আপত্তি জানান এবং যুক্তরাষ্ট্র আওয়ামী লীগের পক্ষে শিকাগো প্রবাসী এক বাংলাদেশি আমেরিকান নাগরিক, শিকাগোত আদালতে জিয়াউর রহমান কে *সামরিক শাসক* এবং তিনি এই সম্মানের যোগ্য নয় উল্লেখ করে *জিয়াউর রহমান ওয়ে* নামকরণের বিরুদ্ধে মামলা করে। শিকাগো আদালতের শুনানিতে মামলাটি খারিজ হয়ে যায়। রায়ে সন্তুষ্ট না হয়ে বাদি পক্ষ আপিল করে এবং আপিল শুনানীতেও মামলাটি খারিজ হয়ে *জিয়াউর রহমান ওয়ে* নামকরণের পক্ষে রায় দেয়। জিয়াউর রহমান এর প্রতিষ্ঠিত রাজনৈতিক দল বিএনপি এর শাখা *যুক্তরাষ্ট্র বিএনপি* অভিযোগ করে, শিকাগো সিটি কাউন্সিল রাস্তাটির এই নামকরণের উদ্যোগ নিলে বাংলাদেশে আওয়ামী লীগ সরকার, যুক্তরাষ্ট্রে বাংলাদেশ দূতাবাস এবং যুক্তরাষ্ট্র আওয়ামী লীগ নামকরণ বন্ধ করতে নানাভাবে বাধার সৃষ্টি করে।

শিকাগো শহরের ৪৯ ওয়ার্ডের কমিটির সদস্য *জো মুর* *জিয়াউর রহমান ওয়ে* নামকরণের পক্ষে গুরুত্বপূর্ণ ভূমিকা পালন করেন। তার নির্বাচনে অনুদান প্রদানকারী এক স্থানীয় বাসিন্দাসহ সেখানে বসবাসকারী বাংলাদেশিদের একাংশের আবেদনের পরিপ্রেক্ষিতে তিনি ওই নামকরণের উদ্যোগ নেন। *জো মুর* এর মতে, বাংলাদেশের রাজনীতি বেশ রুক্ষ ও উত্থান-পতনের। রাজনৈতিক সব পক্ষই বিভিন্ন অন্যায়ের সঙ্গে জড়িত। মোটের ওপর বিচার-বিবেচনা করে তার কাছে জিয়াউর রহমানকে (গুড গায়) ভালো মানুষ মনে হয়েছে বলে উল্লেখ করেন।

## তথ্যসূত্র

## বহিঃসংযোগ

বিষয়শ্রেণী:শিকাগোর রাস্তা
বিষয়শ্রেণী:জিয়াউর রহমানের স্মারক
বিষয়শ্রেণী:২০২০-এ মার্কিন যুক্তরাষ্ট্রে প্রতিষ্ঠিত
আসামের ইতিহাস

File:Major kingdoms of Assam.png|thumb|right|260px|আসামের প্রধান রাজ্যসমূহ
rect 50 50 650 120 Kamarupa Kingdom
rect 45 240 160 310 Kamata Kingdom
rect 165 240 300 310 Bhuyan chieftains
rect 305 240 415 310 Ahom Kingdom
rect 425 240 540 310 Chutiya Kingdom
rect 550 240 660 310 Kachari Kingdom
rect 4 425 80 495 Koch Bihar
rect 120 425 190 495 Koch Hajo
rect 125 660 640 760 History of Assam


**[[আসাম]]-এর ইতিহাস** হলো পূর্ব,পশ্চিম,উত্তর এবং দক্ষিণের মানুষের সংমিশ্রন এর ইতিহাস; তিব্বতো-বর্মণ (সিনো-তিব্বতি), ইন্দো-আর্য এবং অস্ট্রোয়্যাসিয়েটিক সংস্কৃতির সঙ্গম।যদিও শতাব্দীর পর শতাব্দী আক্রমণের শিকার হয়েছিল,তবুও ১৮২১ সালে তৃতীয় বার্মিজ আগ্রাসন আগে পর্যন্ত এ অঞ্চলে বহিঃশক্তির পক্ষে কখনই বসবাস বা উপনিবেশ স্থাপন সম্ভব হয় নি এবং পরবর্তীকালে ব্রিটিশরা প্রথম অ্যাংলো-বার্মিজ যুদ্ধের সময় ১৮২৪ সালে আসাম দখল করেছিল।

অসমীয়া ইতিহাস অনেকগুলো উৎস হতে উদ্ভূত ৷

## Notes

## References

* 
* 
* 
* 
* 
* 
* 
* 
* 
* 
* 
* 
* 
* 
*
ফু ইউয়ানহুই

**ফু উয়ানহুই** (; জন্ম: ৭ জানুয়ারি ১৯৯৬) হলেন একজন চীনা নারী সাঁতারু, যে ব্যাকস্ট্রোক বিভাগে প্রতিদ্বন্দ্বিতা করে থাকে। তিনি ১০০ মিটার ব্যাকস্ট্রোকে ২০১৬ রিও অলিম্পিকে ব্রোঞ্জ পদক জিতেছেন। তিনি তার প্রশংসনীয় ব্যক্তিত্ব এবং সংক্রামক সুখের জন্যও পরিচিত।

## প্রাথমিক জীবন
ফু উয়ানহুই ১৯৯৬ সালের ৭ জানুয়ারি চীনের চচিংয়ান প্রদেশের হাংচৌতে জন্মগ্রহণ করেন। তিনি ফু চুনশেং ও শেন য়িং দম্পতির একমাত্র সন্তান ছিলেন।

সে ৫ বছর বয়সে সাঁতার কাটতে শুরু করেছিল।

## কর্মজীবন
ফু ২০১২ লন্ডন অলিম্পিকে নারীদের ১০০ ব্যাকস্ট্রোক সাঁতার প্রতিযোগিতায় অংশ নিয়ে ৮ম স্থানে শেষ করেছিলেন।

রিও দ্যা জেনেরুই শহরে অনুষ্ঠিত ২০১৬ গ্রীষ্মকালীন অলিম্পিকে ফু জনপ্রিয়তা অর্জন করে এবং দেশব্যাপী একটি সাঁতার আইকনে পরিণত হয়েছে। কানাডীয় সাঁতারু কাইলি মাসির সাথে ১০০ মিটার ব্যাকস্ট্রোকে তৃতীয় স্থান অর্জন করে ব্রোঞ্জ পদক জিতেছিল, যাতে ফু ৫৮.৭৬ এর জাতীয় রেকর্ড সময়ে শেষ করেছেন। অলিম্পিক জুড়ে, তার প্রফুল্ল সাক্ষাৎকার এবং বোকা আচরণ তাকে খুব জনপ্রিয় করে তুলেছিল।

টোকিও ২০১৬ এশিয়ান সাঁতার চ্যাম্পিয়নশিপে ফু প্রথমবারের মতো স্বর্ণপদক জিতেছিল। তিনি ৫০ মিটার এবং ১০০ মিটার ব্যাকস্ট্রোকে দুটি স্বর্ণ পদক এবং ৪ × ১০০ মিটার মিডলে রিলেতে রৌপ্য পদক জিতেছিলেন। ফু তার ওয়েবোতে পদক দেখে খুব খুশি হয়েছিল।

## তথ্যসূত্র

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হাংচৌর ক্রীড়াবিদ
বিষয়শ্রেণী:চচিয়াংয়ের সাঁতারু
বিষয়শ্রেণী:চীনা নারী সাঁতারু
বিষয়শ্রেণী:চীনের অলিম্পিক সাঁতারু
বিষয়শ্রেণী:চীনা নারী চিৎসাঁতারু
বিষয়শ্রেণী:২০১২ গ্রীষ্মকালীন অলিম্পিকে সাঁতারু
বিষয়শ্রেণী:২০১৬ গ্রীষ্মকালীন অলিম্পিকে সাঁতারু
বিষয়শ্রেণী:সাঁতারে অলিম্পিক ব্রোঞ্জ পদক বিজয়ী
বিষয়শ্রেণী:২০১৮ এশিয়ান গেমসের সাঁতারু
বিষয়শ্রেণী:সাঁতারে এশিয়ান গেমস পদক বিজয়ী
বিষয়শ্রেণী:এশিয়ান গেমসে রৌপ্যপদক বিজয়ী চীনা
বিষয়শ্রেণী:২০১২ গ্রীষ্মকালীন অলিম্পিকের সাঁতারু
বিষয়শ্রেণী:২০১৬ গ্রীষ্মকালীন অলিম্পিকের সাঁতারু
বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী
বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:এশিয়ান গেমসে স্বর্ণপদক বিজয়ী চীনা
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:২০১৮ এশিয়ান গেমসের পদক বিজয়ী
বিষয়শ্রেণী:২১শ শতাব্দীর চীনা নারী
বিষয়শ্রেণী:অলিম্পিক ব্রোঞ্জপদক বিজয়ী চীনা
গোড়ায় গলদ

**গোড়ায় গলদ** হল রবীন্দ্রনাথ ঠাকুর কর্তৃক রচিত একটি বাংলা নাটক। এটি ১৮৯২ সালে প্রকাশিত হয়। এটি একটি প্রহসন। জ্যোতিরিন্দ্রনাথ ঠাকুরের প্রতিষ্ঠিত "সংগীত সমাজ"-এ অভিনয়ের জন্য রবীন্দ্রনাথ এই নাটকটি রচনা করেন। এটির সংক্ষিপ্ত ও পরিমার্জিত রূপ হল রবীন্দ্রনাথের অন্য আরেকটি নাটক "শেষরক্ষা" (১৯২৮)।            

## উৎসর্গীকরণ
রবীন্দ্রনাথ "গোড়ায় গলদ" নাটকটি তাঁর বন্ধু প্রিয়নাথ সেনকে উৎসর্গ করেন।

## চরিত্রসমূহ

* চন্দ্রকান্ত
* বিনোদবিহারী
* নলিনাক্ষ
* নিমাই
* ক্ষান্তমণি
* নিবারণ 
* শিবচরণ
* ইন্দুমতী
* কমলমুখী
* শ্রীপতি
* ভূপতি
* ভৃত্য
* স্ত্রীগণ (২ জন)
* ললিত
* 
*

## তথ্যসূত্র


## বহিঃসংযোগ

* rabindra-rachanabali.nltr.org

বিষয়শ্রেণী:১৮৯২-এর নাটক
বিষয়শ্রেণী:ভারতীয় নাটক
বিষয়শ্রেণী:রবীন্দ্রনাথ ঠাকুরের নাটক
সুধীর কুমার ওয়ালিয়া

মেজর **সুধীর কুমার ওয়ালিয়া**, এসি, এসএম এবং বার এলিট প্যারা (স্পেশাল ফোর্সেস) এ কর্মরত ভারতীয় সেনাবাহিনীতে অফিসার ছিলেন।  তিনি ২০০০ সালের জানুয়ারিতে মরণোত্তরভাবে ভারতের সর্বোচ্চ শান্তিকালীন সামরিক সম্মাননা পুরস্কার অশোকচক্রকে ভূষিত করেছিলেন।

## জীবনের প্রথমার্ধ
সুধীর কুমার ওয়ালিয়া হিমাচল প্রদেশের  কাংড়া জেলার পালামপুরে ২৪ শে মে ১৯৬৯ সালে সেনাবাহিনীর একজন প্রবীণ সুবেদার মেজর রুলিয়া রাম ওয়ালিয়া এবং শ্রীমতি রাজেশ্বরী দেবীর পরিবারে জন্মগ্রহণ করেছিলেন।  তিনি সুজনপুর তিহার সৈনিক স্কুলে পড়াশোনা করেছেন। তারপরে তিনি জাতীয় প্রতিরক্ষা একাডেমি, খড়গওয়াসলাতে ভর্তি হন।

## আর্মি কেরিয়ার
সুধীর ইন্ডিয়ান মিলিটারি একাডেমি থেকে স্নাতক ডিগ্রি অর্জন করেন এবং চতুর্থ ব্যাটালিয়নে দ্য জাট রেজিমেন্টে কমিশন লাভ করেন। তিনি ইন্ডিয়ান পিস কিপিং ফোর্সের (আইপিকেএফ) একজন সদস্য ছিলেন, যাকে একটি শান্তি মিশনে শ্রীলঙ্কায় প্রেরণ করা হয়েছিল।  তিনি শ্রীলঙ্কা থেকে ফিরে আসার পরে তাঁকে পঞ্চম (স্পেশাল ফোর্সেস) ইউনিটে নবম ব্যাটালিয়ন, ভারতীয় সেনাবাহিনীর একটি বিশেষ বাহিনী, যা পাহাড়ী অভিযানে বিশেষীকরণ করা হয়েছিল।

তিনি সিয়াচেন হিমবাহে দুটি ছয় মাসের মেয়াদও পরিবেশন করেছিলেন।  ১৯৯৭ সালে তাকে বিশেষায়িত কোর্সে যুক্তরাষ্ট্রে প্রেরণ করা হয়েছিল এবং তিনি প্রথম স্থান অর্জন করেছিলেন। এই মিশনের সময় তিনি পেন্টাগনেও বক্তব্য রেখেছিলেন।  তাঁর যোগ্যতার প্রতি স্বেচ্ছায় এবং শ্রদ্ধার বাইরে তাকে এই কোর্স চলাকালীন 'কর্নেল' বলা হত! 

লেফটেন্যান্ট হিসাবে ওয়ালিয়াকে ১৯৯৪ সালে জম্মু ও কাশ্মীরে জঙ্গিবাদের বিরুদ্ধে লড়াইয়ের জন্য দুটি পৃথক অভিযানে বীরত্বের জন্য সেনা পদক দেওয়া হয়েছিল।

পরে তাকে সেনাবাহিনী প্রধানের (সিওএএস) জেনারেল বেদ প্রকাশ মালিকের সহায়তাকারী-শিবির (এডিসি) হিসাবে দায়িত্ব দেওয়া হয়। কারগিল যুদ্ধ শুরু হলে তিনি যুদ্ধের ময়দানে যাওয়ার জন্য সিওএএসের কাছ থেকে বিশেষ অনুমতি নেন। দিল্লি থেকে বিদায় নেওয়ার দশ দিনের মধ্যে, তিনি মুশকোহ ভ্যালি সেক্টরে ৫২০০ মিটার দূরে জুলু টপটি পুুুনরায়় দখল করতে তাঁর দলকে নেতৃত্ব দেন। প্রশংসনীয় না হয়ে জুলু টপের উপর তার আক্রমণ সম্পর্কে জানতে চাইলে মেজর সুধীর বলেছিলেন: *"স্যার আপনি জানেন যে আমি একজন পাহাড়ী (পাহাড় থেকে)।* *আমার অভিযোজন দরকার নেই। "* 

কারগিল যুদ্ধ শেষ হওয়ার পরে, তাঁর দলকে জম্মু ও কাশ্মীরে সন্ত্রাসবাদের বিরুদ্ধে লড়াইয়ের দায়িত্ব দেওয়া হয়েছিল। 

১৯৯৯ সালের ২৯ আগস্ট তিনি জম্মু ও কাশ্মীরের কুপওয়ারা জেলার হাফরুদার জঙ্গলে জঙ্গি আস্তানায় হামলার নেতৃত্ব দেন। তিনি এই প্রক্রিয়াতে মোট ২০ জঙ্গিদের মধ্যে ৯ জন জঙ্গির ওপর গুলি চালিয়েছিলেন এবং টানা গুলি চালিয়েছিলেন। যদিও তিনি নড়াচড়া করতে পারছিলেন না, তবুও তিনি সফল হন না হওয়া পর্যন্ত তিনি তাঁর দলকে আদেশ দিতে থাকলেন। অভিযান শেষ হওয়ার মাত্র ৩৫ মিনিটের পরে তিনি নিজেকে সরিয়ে নেওয়ার অনুমতি দেন। তাকে আর্মি বেস হাসপাতালে ভর্তি করা হলেও তিনি পথে শহীদ হন। তাঁর বীরত্বের জন্য, তিনি মরণোত্তর ভারতে সর্বাধিক শান্তিকালীন সামরিক সম্মাননা পুরস্কার অশোকচক্রকে ভূষিত করেছিলেন। 

## তথ্যসূত্র

বিষয়শ্রেণী:১৯৯৯-এ মৃত্যু
বিষয়শ্রেণী:১৯৬৯-এ জন্ম
বিষয়শ্রেণী:অশোক চক্র পদকপ্রাপ্ত
বিষয়শ্রেণী:সেনা পদক প্রাপক
বিষয়শ্রেণী:জাতীয় প্রতিরক্ষা একাডেমি (ভারত) এর প্রাক্তন শিক্ষার্থী
বিষয়শ্রেণী:ভারতীয় সামরিক একাডেমী প্রাক্তন শিক্ষার্থী
বিষয়শ্রেণী:অশোকচক্র
রাখালদাস মজুমদার

**রাখালদাস মজুমদার** (২১ ডিসেম্বর ১৮৩২ — ১৮৮৭) একজন বাঙালি লেখক ও সম্পাদক।

## অবদান
ব্রিটিশ ভারতে, হুগলি জেলার চন্দননগরে জন্মগ্রহণ করেন রাখালদাস। হুগলি কলেজিয়েট স্কুলে পড়াশোনা করেন। মহর্ষি দেবেন্দ্রনাথের প্রেরণায় ব্ৰাহ্মধর্মে দীক্ষিত হন তিনি। ভারতীয় মহাবিদ্রোহের সময় কটকে ডেপুটি ইনস্পেক্টরস অফ স্কুলস পদে চাকরি করতেন। ১৮৬১ সালে ইংল্যান্ড যান ও সেখানে লন্ডন ইউনিভার্সিটি কলেজে সংস্কৃত ও বাংলার অধ্যাপকরূপে কাজ করেন। বাঙালীদের মধ্যে তিনিই প্ৰথম এই গৌরবের অধিকারী। ১৮৬২ সালে লন্ডন বিশ্ববিদ্যালয় থেকে আইন পাশ করে ভারতে ফেরেন। ১৮৫০ সালে *দূরবীক্ষণবাদ* নামে সাময়িকপত্র সম্পাদনা করেন। তিনি *শ্ৰীরামচরিত* নামক গ্রন্থ রচনা করেন ও রাজা রামমোহন রায় রচিত গ্রন্থের অনুবাদ করে লেখেন Precepts of Jesus বইটি।

## তথ্যসূত্র

বিষয়শ্রেণী:১৮৩২-এ জন্ম
বিষয়শ্রেণী:১৮৮৭-এ মৃত্যু
বিষয়শ্রেণী:বাঙালি লেখক
বিষয়শ্রেণী:হুগলি জেলার ব্যক্তি
ব্রুস ব্লেয়ার

**ব্রুস রবার্ট ব্লেয়ার** (; জন্ম: ২৭ ডিসেম্বর, ১৯৫৭) ডুনেডিন এলাকায় জন্মগ্রহণকারী কোচ ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্ন থেকে মাঝামাঝি সময়কাল পর্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন **ব্রুস ব্লেয়ার**।

## খেলোয়াড়ী জীবন
১৯৭৭-৭৮ মৌসুম থেকে ১৯৮৯-৯০ মৌসুম পর্যন্ত ব্রুস ব্লেয়ারের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চৌদ্দটিমাত্র ওডিআইয়ে অংশগ্রহণ করেছেন ব্রুস ব্লেয়ার। ১৭ ফেব্রুয়ারি, ১৯৮২ তারিখে ডুনেডিনে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৫ এপ্রিল, ১৯৮৬ তারিখে শারজায় পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। ২০০১ থেকে ২০০৬ সময়কালে নর্দার্ন ডিস্ট্রিক্টস দলের কোচের দায়িত্ব পালন করেন। বর্তমানে তিনি হ্যামিল্টনভিত্তিক নিউজিল্যান্ড স্পোর্ট একাডেমির কোচিং পরামর্শকের দায়িত্বে রয়েছেন।

তার ভ্রাতা ওয়েন ব্লেয়ার, পিতা রয় ব্লেয়ার, পিতামহ জেমস ব্লেয়ার প্রথম-শ্রেণীর ক্রিকেটে অংশ নিয়েছেন। তন্মধ্যে, ওয়েন ব্লেয়ার ওতাগোর পক্ষে ১৯৬৭ থেকে ১৯৯১ সাল পর্যন্ত খেলেছেন।

## তথ্যসূত্র

## আরও দেখুন
* মার্টিন ক্রো
* ক্যান্টারবারি ক্রিকেট দল
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওতাগোর ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:সাউথ আইল্যান্ডের ক্রিকেটার
কাহিঁ অউর চল

**কাহিঁ অউর চল** ()  হচ্ছে ১৯৬৮ সালে মুক্তিপ্রাপ্ত একটি হিন্দি চলচ্চিত্র। বিজয় আনন্দের পরিচালনায় চলচ্চিত্রটিতে নায়ক-নায়িকার ভূমিকায় ছিলেন দেব আনন্দ এবং আশা পারেখ। চলচ্চিত্রটির কাহিনী পরিচালক বিজয় আনন্দেরই লেখা ছিলো। চলচ্চিত্রটিতে শুভা খোটে এবং মদন পুরিও অভিনয় করেছিলেন। সঙ্গীত পরিচালনা করেছিলেন শঙ্কর জয়কিষণ।

## বিষয়বস্তু
এটি একটি রোমাঞ্চকর চলচ্চিত্র যেখানে নায়ক কোনও অপরাধের জন্য সন্দেহ করা হয় এবং সে পালিয়ে বেড়ায়। শৈল (দেব আনন্দ) ইঞ্জিন চালক হিসাবে কাজ করে, এবং যখন তার স্ত্রী লীলা (পদ্মা চন্দন) এর সাথে তার বন্ধু পল (মদন পুরী) এর সাথে সম্পর্ক ছিল তখন সে মানসিকভাবে বিধ্বস্ত হয়। সে পলকে গুলি করে তারপরে পালিয়ে যায়। নিজেকে দোষী মনে করে সে নিজেকে মেরে ফেলার জন্য জলে ঝাঁপিয়ে পড়ে। রজনী (আশা পারেখ তাকে পানিতে খুঁজে পেয়ে বাঁচায়। সে তাকে ভালো স্বাস্থ্যের দিকে ফিরিয়ে দেয় এবং তারা প্রেমে পড়ে। তবে শৈল তার অতীতকে ভুলতে পারে না। দেখা যাচ্ছে যে পল বেঁচে গেছে এবং সে এবং লীলা শৈলের অর্থ ব্যয় করছে। শৈল রজনীর সাহায্য নিয়ে প্রতিশোধ নেওয়ার সিদ্ধান্ত নেয়। পুরো ছবি জুড়ে যে রহস্যটি ঘটে তা হ'ল রজনী সেই সময়ের অপেক্ষায় থাকে যখন শৈলের ট্রেনটি প্রতিদিন দু'মিনিটের জন্য রেলস্টেশনে পৌঁছে।
## অভিনয়ে
*দেব আনন্দ - শৈল
*আশা পারেখ - রজনী
*মদন পুরি - পল
## গানের তালিকা
#ও লক্ষ্মী ও শশুর, ও শীলা, ও রজনী দেখো ক্যায়া ক্যায়া লেকার আয়া - মোহাম্মাদ রফি
#ডুবাতে হুয়ে দিল কো - মোহাম্মাদ রফি
#যিন্দেগি স্যাহরা ভি হ্যায় - লতা মঙ্গেশকর
#রে আনে ওয়ালা আ - লতা মঙ্গেশকর
#শোখ আঁখ দেখ কার সুরাত পার - মোহাম্মাদ রফি, আশা ভোঁসলে
#পানি পে বারসে জাব পানি - লতা মঙ্গেশকর

## তথ্যসূত্র

## বহিঃসংযোগ
* 

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৬০-এর দশকের হিন্দি ভাষার চলচ্চিত্র
বিষয়শ্রেণী:১৯৬৮-এর চলচ্চিত্র
বিষয়শ্রেণী:শঙ্কর-জয়কিশন সুরারোপিত চলচ্চিত্র
গোপাল শর্মা

**গোপাল শর্মা** (; ; জন্ম: ৩ আগস্ট, ১৯৬০) উত্তরপ্রদেশের কানপুর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কাল থেকে শুরু করে ১৯৯০-এর দশকের সূচনাকাল পর্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে উত্তরপ্রদেশ দলের প্রতিনিধিত্ব করেন। দলে তিনি মূলতঃ ডানহাতি অফ-ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।

## প্রথম-শ্রেণীর ক্রিকেট
১৯৭৯-৮০ মৌসুম থেকে ১৯৯৩-৯৪ মৌসুম পর্যন্ত গোপাল শর্মা’র প্রথম-শ্রেণীর খেলোয়াড়ী জীবন চলমান ছিল। ডানহাতি অফ-স্পিনার হিসেবে নিখুঁততা ও দম নিয়ে বোলিং কর্মে অগ্রসর হতেন। দীর্ঘদিন জাতীয় দল নির্বাচকমণ্ডলীর নজরে ছিলেন। অবশেষে, ১৯৮৪-৮৫ মৌসুমে তাকে জাতীয় দলে অন্তর্ভুক্ত করা হয়।

## আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন গোপাল শর্মা। ৩১ জানুয়ারি, ১৯৮৫ তারিখে কানপুরে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ নভেম্বর, ১৯৯০ তারিখে চণ্ডিগড়ে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

১৯৮৪-৮৫ মৌসুমে নিজ রাজ্যে সফরকারী ইংল্যান্ড দলের বিপক্ষে টেস্টে অভিষেক পর্ব সম্পন্ন হয় তার। এল. শিবরামকৃষ্ণানের সাথে বোলিংয়ে নেমে ৬০ ওভার বোলিং করে ৩/১১৫ বোলিং পরিসংখ্যান গড়েন। ১৯৮৫-৮৬ মৌসুমে শ্রীলঙ্কা গমন করে একটিমাত্র টেস্টে অংশগ্রহণের সুযোগ পান। পরের মৌসুমে পাকিস্তানের বিপক্ষে আরও দুই টেস্টে অংশ নেন। জয়পুরে নিজস্ব সেরা বোলিং পরিসংখ্যান ৪/৮৮ গড়েন।

অফ-স্পিনার হিসেবে জাতীয় দলে খেলেছেন। তবে, জাতীয় দলে লক্ষ্মণ শিবরামকৃষ্ণান, মনিন্দর সিং, আরশাদ আইয়ুব, শিবলাল যাদব, রবি শাস্ত্রী ও নরেন্দ্র হিরওয়ানী’র ন্যায় স্পিনারদের সাথে তাকে বেশ শক্ত প্রতিদ্বন্দ্বিতায় অবতীর্ণ হতে হয়েছিল। তাদের দাপটের সাথে তাল মিলাতে না পেরে বিস্মৃতির অন্তরালে চলে যান। তাসত্ত্বেও, ১৯৯০-৯১ মৌসুমে শ্রীলঙ্কার বিপক্ষে এক টেস্টে অংশগ্রহণের জন্যে তাকে আমন্ত্রণ জানানো হয়। ভারতের স্বাধীনতা পরবর্তীকালে প্রথম ব্যক্তি হিসেবে উত্তরপ্রদেশ থেকে ভারত দলের পক্ষে খেলেছেন তিনি।

## অবসর
ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ২০০৪-০৫ মৌসুমে ভারতের দল নির্বাচকমণ্ডলীতে মধ্য অঞ্চলের প্রতিনিধিত্ব করেছেন।

## তথ্যসূত্র

## আরও দেখুন
* সদাগোপান রমেশ
* এম. জে. গোপালন
* ভারতীয় টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* ভারতীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ভারতীয় ক্রিকেট প্রশাসক
বিষয়শ্রেণী:ভারত জাতীয় ক্রিকেট দল নির্বাচক
বিষয়শ্রেণী:মধ্যাঞ্চলের ক্রিকেটার
তোয়াবুর রহিম

**তোয়াবুর রহিম** (মৃত্যু: ১ জানুয়ারি ২০২১) বাংলাদেশের মৌলভীবাজার জেলার রাজনীতিবিদ ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য, তৎকালীন গণপরিষদ সদস্য ও সিলেট-১৪ আসনের সংসদ সদস্য ছিলেন।

## প্রাথমিক জীবন
তোয়াবুর রহিম মৌলভীবাজারের রাজনগরের মনসুরনগর ইউনিয়নে জন্মগ্রহণ করেন।

## রাজনৈতিক জীবন
তোয়াবুর রহিম আইয়ুব খানের কাউন্সিল মুসলিম লীগ থেকে ১৯৭০ সালে আওয়ামী লীগে যোগ দেন। ১৯৭০ সালে তৎকালীন পূর্ব পাকিস্তান প্রাদেশিক পরিষদ নির্বাচনে তিনি আওয়ামী লীগের প্রার্থী হিসেবে নির্বাচিত হন। ১৯৭১ সালে মুক্তিযুদ্ধের সংগঠক হিসেবে তিনি ভূমিকা রাখেন। মুক্তিযুদ্ধে কৈলাশহর যুব ক্যাম্পের প্রধান ছিলেন তিনি। ৩ ডিসেম্বর ১৯৭১ সালে তিনি চাতলাপুর বিওপিতে স্বাধীন বাংলাদেশের পতাকা উত্তোলন করেন।

স্বাধীন বাংলাদেশে তিনি গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন  সিলেট-১৪ আসন থেকে সংসদ সদস্য নির্বাচিত হন।

১৯৬৫ সালে তিনি মনসুরনগর ইউনিয়নের চেয়ারম্যান ছিলেন।

## তথ্যসূত্র

বিষয়শ্রেণী:২০২১-এ মৃত্যু
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পাকিস্তান প্রাদেশিক পরিষদের সদস্য
বিষয়শ্রেণী:প্রথম জাতীয় সংসদ সদস্য
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
দ্য স্কেয়ারক্রো (গান)

"**দ্য স্কেয়ারক্রো**" ব্রিটিশ রক ব্যান্ড দল পিংক ফ্লয়েডের ১৯৬৭ সালের *[[দ্য পাইপার অ্যাট দ্য গেট্‌স অব ডউন]]* অভিষেক অ্যালবামের গান। যদিও দুই মাস পূর্বে এটি তাদের দ্বিতীয় একক "সি এমিলি প্লে" এর বি-সাইডে ("স্কেয়ারক্রো" শিরোনামে) প্রকাশিত হয়েছিল। সিড ব্যারেট রচিত গানটি ১৯৬৭ সালের মার্চে রেকর্ড করা হয়েছিল। গানটি ব্যান্ডের *[[একোস: দ্য বেস্ট অব পিংক ফ্লয়েড]]* "বেস্ট অব" অ্যালবামের জন্য বিবেচিত গানগুলির মধ্যে একটি।

## পটভূমি
গানটিতে নয়া অস্তিত্ববাদী ভাব রয়েছে, কারণ ব্যারেট তার নিজের অস্তিত্বকে সেই বিভীষিকার সাথে তুলনা করেছেন, যিনি, একজন "দুঃখবাদী" এবং "তার ভাগ্যের প্রতি অনাস্থা" পোষণ করেছেন। এই জাতীয় গানের বিষয়বস্তু পরবর্তীতে ব্যান্ডের গীতিনাট্য দৃশ্যের মূল ভিত্তিতে পরিণত হয়। গানে একটি বারোক, সাইকেডেলিক ফোক বাদ্রযন্ত্রের ব্যবহৃত হয়েছে যার মধ্যে ১২-তারের অ্যাকোস্টিক গিটার এবং চেলো ছিল। ব্যান্ডের প্রথম দিকের সাইকেডেলিক রচনাগুলির পরীক্ষামূলক প্রকৃতির প্রতিফলন করে, যেখানে চরম বাম ঘরনার স্টিরিওতে সমস্ত বাদ্রযন্ত্র দুটি লাইন- একটি কথ্য এবং একটি গাওয়া যা ডান ঘরনায উপস্থাপন করা হয়। মার্কিন একক (টাওয়ার ৩৫৬) ১৯৬৭ সালের জুলাই থেকে ১৯৬৮ সালের শেষের মধ্যে টাওয়ার রেকর্ডস কর্তৃক তিনবার প্রকাশিত হয়েছিল। প্রতিবারই এটি যুক্তরাজ্যের সাফল্যের অনুকরণ করতে ব্যর্থ হয়েছিল।

## সঙ্গীত ভিডিও
১৯৬৭ সালে জুলাই মাসে, পাথ নিউজরিলের জন্য গানটির একটি প্রচারমূলক চলচ্চিত্র চিত্রায়িত হয়েছিল। যেখানে ব্যান্ড সদস্যদের একটি উন্মুক্ত মাঠের মধ্যে কাকতাড়ুয়া হিসেবে দেখানো হয়েছে। এতে দেখানো হয় যে রজার ওয়াটার্সকে গুলিবিদ্ধ, এবং নিক মেইসন কাকতাড়ুয়ার সাথে তার টুপি বিনিময় করছেন। এই চলচ্চিত্রের কিছু অংশ ওয়াটার্সের "সেট দ্য কন্ট্রোল্‌স ফর দ্য হার্ট অব দ্য সান"-এ প্রদর্শিত হয়েছে।

১৯৬৮ সালে বেলজিয়ামের ব্রাসেলসে গানটির দ্বিতীয় প্রচারণা চিত্রায়িত হয়েছিল। যেকানে ব্যারেটের পরিবর্তে ডেভিড গিলমোরের প্রতিস্থাপন ঘটে এবং ওয়াটার্স বেহালা ধনু দিয়ে বাজানোর সময় তার রিকনব্যাকার বেসের সঙ্গে ঠোঁট মেলান।

## কভার সংস্করণ
শিল্প ব্যান্ড আরএক্স তাদের *বেডসাইড টক্সিকোলজি* অ্যালবামে "দ্য স্কেয়ারক্রো" কভার করেছে। এতে কণ্ঠ দিয়েছিলেন স্কিনি পপির নিভেক ওগ্রে।

## কর্মিবৃন্দ
*সিড ব্যারেট – মূল কণ্ঠ, ইলেকট্রিক গিটার, ৬ ও ১২-তার অ্যাকোস্টিক গিটার
*রিচার্ড রাইট – ফারফিসা অর্গান, চেলো, নেপথ্য কণ্ঠ
*রজার ওয়াটার্স – বেস গিটার, বোয়েড বেস
*নিক মেইসন – টেম্পল ব্লক, মেটাল কাপ

## তথ্যসূত্র

### উৎস
:
:
:

## বহিঃসংযোগ
*
*
*

বিষয়শ্রেণী:১৯৬৭-এর গান
বিষয়শ্রেণী:পিংক ফ্লয়েডের গান
বিষয়শ্রেণী:সিড ব্যারেট রচিত গান
বিষয়শ্রেণী:নরম্যান স্মিথ (রেকর্ড প্রযোজক) প্রযোজিত গানের রেকর্ডিং
বিষয়শ্রেণী:কাকতাড়ুয়া
বিষয়শ্রেণী:কলাম্বিয়া গ্রাফোফোন কোম্পানির একক
আন্তর্জাতিক কমলা (রঙ)

**আন্তর্জাতিক কমলা** বা ইন্টারন্যাশনাল অরেঞ্জ হলো কমলা রঙের একটি রকমফের যা অনেকটা "সেফটি অরেঞ্জ" বা *সুরক্ষা কমলা* রঙের মতো, তবে আরও গভীর এবং আরও লালচে আভাযুক্ত। বিষয়বস্তু থেকে আশেপাশের জিনিসগুলো পৃথক করার জন্য মহাকাশ শিল্পে রঙটি ব্যবহৃত হয়।

## আন্তর্জাতিক কমলা রঙের রকমফের

### মহাকাশ

কমলা রঙের এই আভাটি নাসায় ব্যবহৃত হয়।
থাম্ব|ডানে_উপরে|বাম|নাসায় (NASA) ব্যবহৃত কমলা স্পেস স্যুটের একটি সংস্করণ

শব্দবাঁধা ভাঙার প্রথম বিমান বেল এক্স-১ *আন্তর্জাতিক কমলা-রঙে* রঙ করা হয়েছিল।
থাম্ব|বাম|240px|The Bell X-1

### সোনালি দুয়ার

ক্যালিফোর্নিয়ার সান ফ্রান্সিসকোতে গোল্ডেন গেট ব্রিজ বা সোনালি দুয়ার রঙ করার জন্য ব্যবহৃত হয়েছে আন্তর্জাতিক কমলা রঙটি। আন্তর্জাতিক কমলার এই আভাটি সামরিক ঠিকাদার ও প্রকৌশলে ব্যবহৃত আন্তর্জাতিক প্রকৌশল কমলার চেয়ে কিছুটা হালকা, ফলে জাহাজে এর দৃশ্যমানতা বেশি। পর্তুগালের লিসবনের ২৫ ডি অ্যাব্রিল ব্রিজেও এই রঙটি ব্যবহার করা হয়েছে।

### প্রকৌশল

সংলগ্ন বাক্সটি সামরিক ঠিকাদারদের দ্বারা এবং সাধারণভাবে ইঞ্জিনিয়ারিংয়ে ব্যবহৃত আন্তর্জাতিক কমলার প্রকৌশল আভাটি প্রদর্শন করছে।

বায়ু সুরক্ষা বিধিমালা অনুসারে কয়েকটি লম্বা টাওয়ার, উদাহরণস্বরূপ: টোকিও টাওয়ার এবং ইয়েরেভান টিভি টাওয়ার সাদা এবং আন্তর্জাতিক কমলা রঙে রঙ করা হয়েছে।

## তথ্যসূত্র

বিষয়শ্রেণী:রং (বর্ণ)
বিষয়শ্রেণী:কমলার বর্ণচ্ছটা
বিষয়শ্রেণী:নিরাপত্তা (দুর্ঘটনা থেকে)
বিষয়শ্রেণী:নিরাপত্তা পোশাক
বিষয়শ্রেণী:লালের বর্ণচ্ছটা
আব্দুল মুত্তাকিম চৌধুরী

**আব্দুল মুত্তাকিম চৌধুরী** (**জন্ম:** ১৯২৯) বাংলাদেশের মৌলভীবাজার জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পূর্ব-পাকিস্তান প্রাদেশিক পরিষদের সদস্য, তৎকালীন গণপরিষদ সদস্য ও তৎকালীন সিলেট-১৩ আসনের সংসদ সদস্য ছিলেন।

## প্রাথমিক জীবন
আব্দুল মুত্তাকিম চৌধুরী মৌলভীবাজারের কুলাউড়ার হাজীপুরে জন্মগ্রহণ করেন। তার পিতা তজম্মল আলী চৌধুরী।

## রাজনৈতিক জীবন
আব্দুল মুত্তাকিম চৌধুরী পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭০ সালে তৎকালীন পূর্ব পাকিস্তান প্রাদেশিক পরিষদ নির্বাচনে তিনি আওয়ামীলীগের প্রার্থী হিসেবে এমএলএ নির্বাচিত হন। ১৯৭১ সালে মুক্তিযুদ্ধের সংগঠক হিসেবে তিনি ভূমিকা রাখেন। স্বাধীন বাংলাদেশে তিনি গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন সিলেট-১৩ আসন থেকে সংসদ সদস্য নির্বাচিত হন।

চৌধুরী বাংলাদেশের সংবিধানের খসড়া কমিটির সদস্য ছিলেন। তিনি বাংলাদেশের সংবিধানে এমন একটি বিধান রাখার পক্ষে যুক্তি দিয়েছিলেন যে সংসদ সদস্যদের দল থেকে বহিষ্কার করা হলে সংসদ থেকেও তাদের বহিষ্কারের অনুমতি দেওয়া হয়।

স্বাধীনতার পর তিনি জাপান ও জার্মানীতে বাংলাদেশের রাষ্ট্রদুত হিসেবে দায়িত্ব পালন করেন।

## তথ্যসূত্র

বিষয়শ্রেণী:জন্মের বছর অনুপস্থিত
বিষয়শ্রেণী:মৃত্যুর সাল অনুপস্থিত
বিষয়শ্রেণী:মৌলভীবাজার জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পাকিস্তান প্রাদেশিক পরিষদের সদস্য
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:মৌলভীবাজার জেলার আইনজীবী
বিষয়শ্রেণী:পাকিস্তান জাতীয় পরিষদ সদস্য ১৯৬২-১৯৬৫
বিষয়শ্রেণী:জাপানে বাংলাদেশের রাষ্ট্রদূত
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:২০শ শতাব্দীর পাকিস্তানি আইনজীবী
বিষয়শ্রেণী:দক্ষিণ কোরিয়ায় বাংলাদেশের রাষ্ট্রদূত
বিষয়শ্রেণী:জার্মানিতে বাংলাদেশের রাষ্ট্রদূত
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:১৯২৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:হাইলাকান্দি জেলার ব্যক্তি
লস্ট ফর ওয়ার্ডস (পিংক ফ্লয়েডের গান)

"**লস্ট ফর ওয়ার্ডস্‌**" ব্রিটিশ রক ব্যান্ড পিংক ফ্লয়েডের একটি একক। এটি তাদের ১৯৯৪ সালের *[[দ্য ডিভিশন বেল]]* অ্যালবামের দশম ট্র্যাক হিসাবে প্রকাশিত হয়েছিল। এটি যৌথভাবে রচনা করেছেন ডেভিড গিলমোর এবং পলি স্যামসন। গানের বেশিরভাগ অংশ স্যামসন দ্বারা রচিত, যা ব্যান্ডমেট রজার ওয়াটার্সের সাথে গিলমোরের তৎকালীন সম্পর্কের তীব্র ব্যঙ্গাত্মক প্রতিচ্ছবি রচনা করেছে। এটি অ্যালবামের পেনাল্টিমেট ট্র্যাক হিসাবে প্রদর্শিত হয়।

গানটি ইউএস রক রেডিওতে অ্যালবামের প্রকাশের সপ্তাহে প্রকাশিত হয়েছিল। প্রকাশের পরর এটি বিগত সপ্তাহে প্রকাশিত "কিপ টকিং" গানের সাফল্য ছাড়িয়ে যায়। কানাডিয় একক চার্টে গানটি #৫৩ স্থানে অবস্থান নিয়েছিল।

## ট্র্যাক তালিকায়ন

## কর্মিবৃন্দ
;পিংক ফ্লয়েড
*ডেভিড গিলমোর – অ্যাকোস্টিক গিটার, অরিতিক্ত ইলেকট্রিক গিটার, বেস, মূল কণ্ঠ
*রিচার্ড রাইট – কিবোর্ড, পিয়ানো, হ্যামন্ড অর্গান
*নিক মেইসন – ড্রাম, টাম্বুরিন

## চার্ট

## মুক্তির ইতিহাস

## ট্রিভিয়া
গানের শেষ থেকে দ্বিতীয় পংক্তিটি, "But they tell me to please go fuck myself", ব্যান্ডের অফিসিয়াল ডিস্কোগ্রাফিতে পিংক ফ্লয়েড লিরিকে "ফাক" শব্দের পরিবর্তে পঞ্চম (এবং চূড়ান্ত) এবং পিংক ফ্লয়েড লিরিকে অষ্টম। অন্যগুলি হল:

* "Oh don't talk with me/Please just fuck with me"; "ক্যান্ডি অ্যান্ড অ্যা কারেন্ট বান", বি-সাইডে পিংক ফ্লয়েডের প্রথম একক, "আরনল্ড লেইন"
* "I've been mad for fucking years"; "স্পিক টু মি", *[[দ্য ডার্ক সাইড অব দ্য মুন]]* (১৯৭৩) অ্যালবামের প্রথম ট্র্যাক
* "Don't give me that do goody good bullshit"; "মানি", *দ্য ডার্ক সাইড অব দ্য মুন* (১৯৭৩)
* "You fucked up old hag"; "পিগ্‌স", *[[অ্যানিম্যাল্‌স (পিংক ফ্লয়েডের অ্যালবাম)|অ্যানিম্যাল্‌স]]* (১৯৭৭)
* "I've got thirteen channels of shit on the TV to choose from"; "নোবডি হোম", *[[দ্য ওয়াল]]* (১৯৭৯)
* "You little shit"; "দ্য ট্রায়াল", *দ্য ওয়াল* (১৯৭৯)
* "Fuck all that", "নট নাও জন", *[[দ্য ফাইনাল কাট (অ্যালবাম)|দ্য ফাইনাল কাট]]* (১৯৮৩)

## তথ্যসূত্র

## বহিঃসংযোগ

*
*
*
*

বিষয়শ্রেণী:১৯৯৪-এর গান
বিষয়শ্রেণী:পিংক ফ্লয়েডের গান
বিষয়শ্রেণী:ডেভিড গিলমোর রচিত গান
বিষয়শ্রেণী:পলি স্যামসন রচিত গান
বিষয়শ্রেণী:বব এজরিন প্রযোজিত গানের রেকর্ডিং
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:রক গীতিকাব্য
বিষয়শ্রেণী:সঙ্গীত সম্পর্কে গান
বিষয়শ্রেণী:বিক্ষোভের গান
টেক ইট ব্যাক

"**টেক ইট ব্যাক**" ব্রিটিশ রক ব্যান্ড পিংক ফ্লয়েডের একটি গান। এটি তাদের ১৯৯৪ সালের *[[দ্য ডিভিশন বেল]]* অ্যালবামের সপ্তম ট্র্যাক হিসাবে প্রকাশিত হয়েছিল। এটি এছাড়াও ১৯৯৪ সালের ১৯ মে, অ্যালবামের প্রথম এবং সাত বছরের মধ্যে পিংক ফ্লয়েডের প্রথম একক হিসেবে প্রকাশিত হয়েছিল। ডেভিড গিলমোর, বব এজরিন, পলি স্যামসন এবং নিক লেয়ার্ড-ক্লোয়েস রচিত গানটির সুরারোপ করেছেন গিলমোর। বব এজরিন অ্যালবামটি গিলমোরের সাথে সহ-প্রযোজনা করেন।

## সরঞ্জাম
গিটারবাদক ডেভিড গিলমোর গিবসন জে-২০০০ অ্যাকোস্টিক গিটারে একটি ই-বো ব্যবহার করেছিলেন যা জুম এফেক্টস বাক্সের মাধ্যমে প্রক্রিয়া করা হয়, তারপরে সরাসরি বোর্ডে ইনজেকশনের ব্যবস্থা করা হয়।

এই গানের যন্ত্রসঙ্গীতের অংশে ব্রিটিশ পাঠ থেকে "রিং এ রিং ও' রোজেস" নার্সারি ছড়া অন্তর্ভুক্ত রয়েছে।

## চার্ট
### বছর-সমাপ্তি চার্ট

## কর্মিবৃন্দ
*ডেভিড গিলমোর – মূল কণ্ঠ, গিটার, Ebow
*রিচার্ড রাইট – কিবোর্ড, হ্যামন্ড ও ফারফিসা অর্গান
*নিক মেইসন – ড্রাম, ঘাতবাদ্য

;অতিরিক্ত সঙ্গীতশিল্পী:
*টিম রেনউইক – অতিরিক্ত গিটার
*জন ক্যারিন – প্রোগ্রামিং
*গাই প্র্যাট – বেস
*বব এজরিন – কিবোর্ড, ঘাতবাদ্য
*স্যাম ব্রাউন – নেপথ্য কন্ঠ
*দুর্গা ম্যাকব্রুম – নেপথ্য কন্ঠ
*ক্যারল কেনিয়ান – নেপথ্য কন্ঠ
*জ্যাকি শেরিদন – নেপথ্য কন্ঠ
*রেবেকা লে-হোয়াইট – নেপথ্য কন্ঠ

## তথ্যসূত্র

### উৎস
:
:

## বহিঃসংযোগ

*
*
*
*

বিষয়শ্রেণী:১৯৯৪-এর একক
বিষয়শ্রেণী:১৯৯৪-এর গান
বিষয়শ্রেণী:১৯৯০-এর দশকের গীতিকাব্য
বিষয়শ্রেণী:রক গীতিকাব্য
বিষয়শ্রেণী:পিংক ফ্লয়েডের গান
বিষয়শ্রেণী:ডেভিড গিলমোর রচিত গান
বিষয়শ্রেণী:বব এজরিন রচিত গান
বিষয়শ্রেণী:পলি স্যামসন রচিত গান
বিষয়শ্রেণী:নিক লেয়ার্ড-ক্লোয়েস রচিত গান
বিষয়শ্রেণী:ডেভিড গিলমোর প্রযোজিত গানের রেকর্ডিং
বিষয়শ্রেণী:বব এজরিন প্রযোজিত গানের রেকর্ডিং
বিষয়শ্রেণী:ইএমআই রেকর্ডসের একক
বিষয়শ্রেণী:কলাম্বিয়া রেকর্ডসের একক
ওশান কে

**ওশান কে** () বাহামাসের একটি দ্বীপ, যা বিমিনি জেলায় অবস্থিত। ওশান কে একটি কৃত্রিম দ্বীপ যা ১৯৬০-এর দশকের শেষের দিকে ১৯৭০-এর দশকের প্রথম দিকে নির্মিত হয়েছিল, এবং একটি শিল্প বালি নিষ্কাশন সাইট হিসেবে ব্যবহৃত হতো। এই প্রবাল দ্বীপটি এমএসসি ক্রুজ দ্বারা একটি ব্যক্তিগত দ্বীপ হিসাবে পুনঃনির্মাণ করা হচ্ছে।

## তথ্যসূত্র

বিষয়শ্রেণী:কৃত্তিম দ্বীপ
বিষয়শ্রেণী:দ্বীপ
বিষয়শ্রেণী:প্রবাল দ্বীপ
সৌন্দর্য্য শর্মা

**সৌন্দর্য্য শর্মা** (জন্ম: ২০ সেপ্টেম্বর ১৯৯৪) একজন ভারতীয় অভিনেত্রী এবং মডেল, তিনি হিন্দি চলচ্চিত্রে অভিনয় করে থাকেন। তার পিতা-মাতার সাথে তার শৈশব কেটেছে নতুন দিল্লিতে। বড় হওয়ার সময়, সৌন্দর্য্য দন্ত চিকিৎসা শিক্ষায় স্নাতক গ্রহণ করেছিলেন এবং দিল্লির কয়েকটি হাসপাতালে আবাসের সুযোগের সন্ধান করেছিলেন। এই সময়েই তিনি চলচ্চিত্রে অডিশনের জন্য সুযোগ পেয়েছিলেন, যে কারণে তিনি মুম্বইয়ে গমণ করেছিলেন। সেখানে তিনি উপলব্ধি পেরেছিলেন যে, তিনি অভিনয়কে তার কর্মজীবন হিসেবে বেছে নিতে চান। তিনি অ্যাক্ট ১ থিয়েটার গ্রুপ এবং ন্যাশনাল স্কুল অব ড্রামা থেকে অভিনয়ের প্রশিক্ষণ নিয়েছিলেন। তিনি একজন স্নাতক হওয়ার পাশাপাশি প্রশিক্ষিত ধ্রুপদী কণ্ঠশিল্পী এবং গিটার বাদক, থিয়েটার অভিনেত্রী। তাকে তার প্রথম ওয়েব ধারাবাহিক *রক্তাঞ্চল*-এ দেখা যাবে। বর্তমানে তিনি লি স্ট্র্যাসবার্গ থিয়েটার অ্যান্ড ফিল্ম ইন্সটিটিউট এবং নিউ ইয়র্ক ফিল্ম একাডেমিতে কর্মশালায় যুক্ত রয়েছেন এবং তার আসন্ন কর্মগুলির জন্য প্রস্তুতি গ্রহণ করছেন।

## কর্মজীবন
অনুপম খের প্রযোজিত *রঁচি ডায়েরিজ* চলচ্চিত্রে সৌন্দর্য্য মুখ্য চরিত্রে অভিনয় করেছিলেন। চলচ্চিত্রটি ২০১৭ সালের অক্টোবরে মুক্তি পায় এবং সৌন্দর্য্য জি সিনে পুরস্কার ও স্টার স্ক্রিন পুরস্কার-এ 'শ্রেষ্ঠ নবাগতা অভিনেত্রী' বিভাগের মনোনীত হয়েছিলন। তিনি ঝাড়খণ্ড আন্তর্জাতিক চলচ্চিত্র উৎসবে 'শ্রেষ্ঠ নবাগত' বিভাগে পুরস্কার অর্জন করেছিলেন। ।

তিনি গাল গাদোত এবং পেড্রো পাস্কালের সাথে অভিনয়ের জন্য ডিসি সুপারহিরো চলচ্চিত্র *ওয়ান্ডার উইম্যান ১৯৮৪*-তে একটি চরিত্রে অডিশন দিয়েছিলেন। সম্প্রতি, তিনি "মাস্টার্ড এন্ড রেড" নামে নিজের একিটি প্রযোজনা সংস্থাও চালু করেছেন। তিনি ২০১৮ সালে লোকমত মোস্ট স্টাইলিশ ডিভা পুরস্কার লাভ করেছিলেন। সৌন্দর্য্য 'গারমি মে চিল' শিরোনামে টাইমস মিউজিকের সঙ্গীত ভিডিওতে উপস্থিত হয়েছিলেন। তিনি মেক ইন ইন্ডিয়ার অধীনে নির্মিত ভারতের প্রথম মেট্রো কোচ - স্টেট-অব-দ্য আর্ট মেট্রো কোচের উদ্বোধনে অংশ নিয়েছিলেন। এই অনুষ্ঠানে ভারতের প্রধানমন্ত্রী নরেন্দ্র মোদী মেট্রো ভবনের ভিত্তি প্রস্তরও স্থাপন করেছিলেন। আইফা পুরস্কারের ২০তম বছর পূর্তিতে সৌন্দর্য্যকে মুম্বাইয়ে সবুজ গালিচা অনুষ্ঠানে দেখা গিয়েছিল।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:নয়াদিল্লির অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বীর উত্তম জিয়াউর রহমান সড়ক

**বীর উত্তম জিয়াউর রহমান সড়ক** বাংলাদেশের ঢাকা শহরের তেজগাঁও, ঢাকা সেনানিবাস, মহাখালী এবং বনানী এলাকায় অবস্থিত প্রধান বাণিজ্যিক সড়ক। এটি বর্তমানে ঢাকা উত্তর সিটি কর্পোরেশনের আওতাধীন। ঢাকা শহরের বেশ কিছু সরকারি-বেসরকারি ব্যবসা প্রতিষ্ঠান এবং ব্যাংকসমূহের কার্যালয় এখানে অবস্থিত। বাংলাদেশের অন্যতম রাজনৈতিক নেতা ও বাংলাদেশের প্রয়াত রাষ্ট্রপতি জিয়াউর রহমানের নামে এ সড়কের নামকরণ করা হয়।

## সীমারেখা
সড়কটি বিজয় সরণি মোড় থেকে তেজগাঁও হতে ঢাকা সেনানিবাস এরপর মহাখালী উড়ালসেতু দিয়ে বনানী পর্যন্ত বিস্তৃত। সড়কের দুই পাশে বাণিজ্যিক প্রতিষ্ঠানসহ বিভিন্ন দোকানপাট রয়েছে।

## ভগ্নী সড়ক
* শহিদ স্মরণী
* ইষ্টার্ণ রোড

## তথ্যসূত্র

## বহিঃসংযোগ
* 

বিষয়শ্রেণী:ঢাকার রাস্তা
বিষয়শ্রেণী:জিয়াউর রহমানের স্মারক
লাদাখ লোকসভা কেন্দ্র

**লাদাখ লোকসভা কেন্দ্র**টি লাদাখ কেন্দ্রশাসিত অঞ্চলের ৫টি লোকসভা কেন্দ্রের একটি এবং ১৯৫৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৪ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল লাদাখি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১৬৬,৭৬৩ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি লাদাখের সমগ্র লেহ ও কার্গিল জেলা তথা সমগ্র লাদাখ কেন্দ্রশাসিত অঞ্চলে অবস্থিত বিধানসভা কেন্দ্রগুলি নিয়ে গঠিত।

## ইতিহাস
লাদাখ লোকসভা কেন্দ্রে ১৯৫৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৯১ সালে জম্মু ও কাশ্মীর গণঅভ্যুত্থানের ফলে এখানে ভোটগ্রহণ পর্ব সফল হয় নি৷ এই লোকসভা কেন্দ্র টি ক্ষেত্রফলের ভিত্তিতে ভারতের বৃহত্তম লোকসভা কেন্দ্র। ১৭৩,২৬৬ বর্গ কিলোমিটার জুড়ে বিস্তৃত এই লোকসভা কেন্দ্র টির মধ্যে রয়েছে ভারতীয় লাদাখ সহ গিলগিট, বালতিস্তান এবং আকসাই চিন, যা আমেরিকা যুক্তরাষ্ট্রের ফ্লোরিডা রাজ্যের থেকেও বৃহত্তর। কিন্তু বর্তমানে এই বৃহৎ অঞ্চলের মাত্র ৫৯,০০০ বর্গকিলোমিটার ক্ষেত্রফল ভারতীয় প্রশাসনিক ক্ষেত্রের অধীনস্থ।

## বিধানসভা কেন্দ্র গুলি
লোকসভা কেন্দ্রটি লাদাখ সহ জম্মু ও কাশ্মীর অঞ্চলের ৮৭ টি বিধানসভা কেন্দ্রের মধ্যে লাদাখে অবস্থিত মোট ৪ টি  বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য জম্মু ও কাশ্মীরের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৪ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রটি একটি অসংরক্ষিত আসন।

; নুব্রা বিধানসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এটি একটি অসংরক্ষিত আসন। এটি লেহ জেলায় অবস্থিত৷
; লেহ বিধানসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৪৮ নং বিধানসভা কেন্দ্র৷ এটি লেহ জেলায় অবস্থিত৷ এটি একটি অসংরক্ষিত আসন৷
; কারগিল বিধানসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৪৯ নং বিধানসভা কেন্দ্র৷ এটি কারগিল জেলায় অবস্থিত৷ এটি একটি অসংরক্ষিত আসন।
; জাংস্কর লোকসভা কেন্দ্র 
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৫০ নং বিধানসভা কেন্দ্র৷ এটি কারগিল জেলায় অবস্থিত৷ এটি একটি অসংরক্ষিত আসন৷

## তথ্যসূত্র

বিষয়শ্রেণী:জম্মু ও কাশ্মীরের লোকসভা কেন্দ্র
বিষয়শ্রেণী:লাদাখ সরকার
বিষয়শ্রেণী:লোকসভা কেন্দ্র